Acuzaţi de camătă şi şantaj, trei vasluieni din Negreşti au fost arestaţi preventiv, ei fiind acuzaţi că dădeau bani împrumut cerând dobânzi de până la sută la sută. Conform anchetatorilor, cei trei au avut această îndeletnicire în ultimii trei ani.
"În urma cercetărilor efectuate, poliţiştii au stabilit faptul că, în perioada 2021-2024, bărbaţii cercetaţi acordau sume de bani cu titlu de împrumut, fără a fi autorizaţi, percepând dobânzi ilegale de până la 100% din valoarea împrumuturilor. Mai mult, aceştia recurgeau la şantaj, ameninţând cu acte de violenţă pentru nerestituirea banilor în termenul stabilit", transmite, luni, 13 mai, Poliţia judeţului Vaslui.
La sfârşitul săptămânii trecute, poliţiştii au făcut trei percheziţii domiciliare în oraşul Negreşti, la locuinţele suspecţilor, unde au găsit multe arme albe şi peste 26.000 de lei.
Cei trei au fost reţinuţi, ulterior prezentaţi judecătorului de drepturi şi libertăţi din cadrul Judecătoriei Vaslui, care a dispus măsura arestării preventive pentru 30 de zile.
...citeste mai departe despre "Trei escroci din Vaslui, arestați pentru că dădeau bani cu camătă. Cereau și dobândă de 100%" pe Ziare.com